Lajos I.
Hajnóczy Péter, szürke kéziratos spirálfüzet beragasztott újságkivágatokkal, gépirattal és könyvkivágással, HP00086
Péter Hajnóczy, gray manuscript notebook with pasted newspaper clippings, typescript and book clipping, HP00086
Halotti álmom volt, de roppant kellemes!
Kék tollal írt sértetlen kéziratos spirálfüzet, beragasztott és jegyzetelt gépirattal, könyvkivágatokkal és újságkivágásokkal. A fedlap és minden dátum autográf. Az oldalak számozása a Szegedi Hajnóczy Péter Hagyatékgondozó Műhelytől származik.
A kézirat számozott egységekre tagolódik I–VI-ig.
A beragasztott dokumentumok: 1. gépiraton Kivonatok az alapvető emberi szabadságjogokat rögzítő okmányokból: Az ENSZ emberi jogok egyetemes nyilatkozata 2., 5., 13., 14.,15. cikk és A polgári és politikai jogok egyezségokmánya 12., 19. cikk; 2. a Bírálat Kossuth Lajos „Emlékiratainak” VII-dik könyve fölött című kiadvány beragasztott hátlapja, közli: Zimándy Ignác, Budapest, Nyomatott Bagó Márton és fiánál, 1899., a kötet fennmaradt a hagyatékban, azonosítója: Q471038; 3. kivágat ismeretlen forrásból az 1948-as eseményekkel kapcsolatban; 4. az autográf bejegyzés szerint kivágat a Magyar Nemezt 1979. szeptember 24-i számából – a kézirat azonban itt hibás, a kivágatok valójában a lap szeptember 26-i számából származnak: részletek Kádár János: A XII. kongresszus kijelöli az ország további fejlődésének útját című egészében közölt beszédéből, valamint ugyanezen szám címlapjáról Méhes Lajos: Minden a dolgozó emberért van című cikkének címe szintén kivágaton; 5. 21 darab albérlethirdetés (keresők, szétköltözők, összeköltözők); 6. kivágat a Jelenkor 1979 októberi számából: Kajetán Kovič szlovén költő Őrültekháza című verse Károly Amy fordításában (920. o.); 7. Méliusz Juhász Péter Herbáriumának egy kitépett lapja, az 1979-es kiadás 231. oldala (Kriterion Könyvkiadó, Bukarest) – ez egy modern kiadás, de tartalmaz fakszimile lapokat is, ezek egyike van kitépve és beragasztva a füzetbe, az említett növények: fekete nadályfű, spinác vagy barátparé; 8. a Székely vértanúk 1854 c. kiadvány 144–145. oldala kitépve és beragasztva (Kriterion Könyvkiadó, Bukarest, 1975); 9. könyvkivágás ismeretlen forrásból az 1984/49-es forradalom témájában; 10. ismeretlen újságból kivágott MÉH-reklám: „Az újság elavul a papír megújul: Köszönjük, hogy összegyűjti és rendszeresen átadja az újságpapírt”; 11. könyvkivágáson ismeretlen forrásból: Széchenyi István Petőfi – Az én fiam… rólam rajzolt portrét a Felhőkben – Titkárához Tasner Antalhoz német nyelven írott levélből, Döbling, a Bolondok Házában, 1851, márc. 14.; 12. a Bazár divatlap reklámja újságkivágaton ("Egy párizsi modell 15.000 koronába kerül")